ປະທານາທິບໍດີອາເມລິກາຊຸກຍູ້ສະພາແຫ່ງຊາດໃຫ້ສັດຕະຍາບັນ TPP
(ພາບ: bmsadvisors.com)
ໃນບົດນຳທີ່ອັບເດັດທາງອິນເຕີເນັດຂອງເວັບໄຊ “ວໍຊິງຕັນໂປສ“ ວັນທີ 2/5, ທ່ານ Barack Obama ປະທານາທິບໍດີ ອາເມລິກາ, ຖືວ່າ, ເລື່ອງ ຈີນພວມຊຸກຍູ້ສັນຍາຄູ່ຮ່ວມມືດ້ານເສດຖະກິດຮອບດ້ານໃນພາກພື້ນ (RCEP) ໄດ້ເປັນການກະຕຸກຊຸກຍູ້ສະພາແຫ່ງຊາດ ອາເມລິກາໃຫ້ສັດຕະຍາບັນສັນຍາຄູ່ຮ່ວມມືຂ້າມ ປາຊິຟິກ (TPP). ທ່ານ Barack Obama ປະທານາທິບໍດີ ອາເມລິກາ ຢືນຢັນວ່າ TPP ຈະອະນຸຍາດໃຫ້ ອາເມລິກາ “ມີສິດຄວບຄຸມ“ ດ້ານການຄ້າກັບອາຊີ ແລະ ນັ້ນແມ່ນສາຍເຫດທີ່ພາໃຫ້ລັດຖະບານ ອາເມລິກາມີແຜນນະໂຍບາຍສົມທົບກັນຢ່າງແໜ້ນແຟ້ນກັບບັນດາການນຳສະພາແຫ່ງຊາດ ເພື່ອໃຫ້ທັງສອງພັກ ປະຊາທິປະໄຕ ແລະ ສາທາລະນະ ໃຫ້ສັດຕະຍາບັນ TPP. ຄວາມຈິງແລ້ວ, ທ່ານ Barack Obama ປະທານາທິບໍດີ ອາເມລິກາ ໄດ້ຍູ້ໄວບັນດາຄວາມມານະພະຍາຍາມເພື່ອແນໃສ່ສຳເລັດ TPP ກ່ອນທີ່ທ່ານອອກຈາກທຳນຽບຂາວໃນວັນທີ 20/1/2017 ແລ້ວ.. ເຖິງຢ່າງໃດກໍ່ຕາມ, ທຳນຽບຂາວຕ້ອງຜ່ານຜ່າທັດສະນະຄັດຄ້ານຂອງກຸ່ມສະມາຊິກລັດຖະສະພາຝ່າຍຊ້າຍໃນພັກປະຊາທິປະໄຕ ແລະ ກຸ່ມສະມາຊິກລັດຖະສະພາຝ່າຍຂວາໃນພັກສາທາລະນະ.
(ແຫຼ່ງຄັດຈາກ VOV)